

 **R E P U B L I K A H R V A T S K A**

 **CENTAR ZA REHABILITACIJU RIJEKA**

**POZIV NA DOSTAVU PONUDA**

 **u postupku jednostavne nabave robe**

 **Dobava namještaja**

 **za pružanje usluge poludnevnog boravka**

**osobama sa PSA**

**Ravnateljica:**

 **Ornela Klevisser-Tomašić, prof.**

KLASA: 406-03/21-01/4

URBROJ: 2170/01-62-02-03/01-21-1

Rijeka, 21.06.2021. godine

Naručitelj Centar za rehabilitaciju Rijeka pokrenuo je postupak nabave za koji sukladno članku 12. stavak 1. točka 1a Zakona o javnoj nabavi („Narodne novine“ broj 120/16 – dalje u tekstu: ZJN 2016) nije obvezan provesti jedan od postupaka propisan Zakonom o javnoj nabavi, s obzirom na to da je procijenjena vrijednost nabave robe manja od 200.000,00 kuna. Stoga se nabava provodi sukladno odredbama Pravilnika o provođenju jednostavne nabave od 24.04.2020. godine (u daljnjem tekstu: Pravilnik).

1. **OPĆI PODACI:**
	1. **Opći podaci o naručitelju**:

Centar za rehabilitaciju Rijeka, Kozala 77/B, 51 000 Rijeka

MB: 03417778

OIB: 53418402939

Broj telefona: 051/506-360

Internetska adresa: [www.czrr.hr](http://www.czrr.hr)

* 1. **Osoba zadužena za komunikaciju s ponuditeljima**:

Biljana Smiljanić, dipl.oec.

Broj telefona: 051/506-362

Adresa elektronske pošte: centar.za.rehabilitaciju.rijeka@ri.t-com.hr

Komunikacija i svaka druga razmjena informacija/podataka između Naručitelja i gospodarskih subjekata obavlja se na hrvatskom jeziku putem adrese elektroničke pošte.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju elektroničkom poštom. Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Pod uvjetom da je zahtjev dostavljen pravodobno Naručitelj je obvezan odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju bez navođenja podataka o podnositelju zahtjeva.

Zahtjev je pravodoban ako je dostavljen prije roka određenog za dostavu ponuda.

**1.3.Evidencijski broj nabave**

**E-MV-36/2021**

**1.4.Popis gospodarskih subjekata s kojima je naručitelj u sukobu interesa**

Sukladno članku 80. stavku 2. ZJN 2016, a vezano uz odredbe članaka 76. i 77. ZJN 2016 ne postoje gospodarski subjekti s kojima je naručitelj u sukobu interesa.

Tijekom pripreme ove Dokumentacije o nabavi **Naručitelj nije koristio usluge i savjete neovisnih stručnjaka.**

1.4. Vrsta postupka nabave

Naručitelj provodi postupak jednostavne nabave – **javno prikupljanje ponuda,** sukladno odredbama Pravilnika te uvjetima i zahtjevima iz ovog Poziva.

1.5. Procijenjena vrijednost nabave

Procijenjena vrijednost predmeta nabave u ovom postupku jednostavne nabave iznosi 120.000,00 kuna bez poreza na dodanu vrijednost (PDV-a). Ukupno osigurana sredstva iznose 150.000,00 kuna (uključujući PDV).

**1.6. Korisnik nabave:** Centar za rehabilitaciju Rijeka, Kozala 77/B, Rijeka

1.7. Vrsta ugovora o nabavi : Ugovor o nabavi roba

1. **PODACI O PREDMETU NABAVE**:
	1. **Opis predmeta nabave:**

Predmet nabave je dobava namještaja za pružanje usluge poludnevnog boravka na lokaciji Brašćine. Detaljan opis predmeta nabave naveden je u Troškovniku (prilog 3) koji je sastavni dio ovog Poziva na dostavu ponuda.

* 1. **Količina predmeta nabave:**

Ponuditelj je dužan ponuditi cjelokupni predmet nabave koji se traži ovim Pozivom na dostavu ponuda. Ponude koje obuhvaćaju samo dio traženog predmeta nabave neće se razmatrati. Ponuditelj je dužan ponuditi i isporučiti sve robe sukladno važećim zakonima i pravilnicima, te pravilima struke.

* 1. **Troškovnik**

Troškovnik predmeta nabave mora biti popunjen na izvornom predlošku bez mijenjanja, ispravljanja i prepisivanja izvornog teksta. Ponuditelj mora ispuniti sve stavke opisane u Troškovniku odnosno treba popuniti priloženi troškovnik upisivanjem jedinične cijene (zaokružene na dvije decimale) za svaku stavku troškovnika, na način kako je to određeno u troškovniku.

Jedinična cijena izražena u kunama mora biti zaokružena na dvije decimale.

Ako ponuditelj promijeni tekst ili količine navedene u obrascu Troškovnika, smatrat će se da je takav troškovnik nepotpun i nevažeći te će ponuda biti odbijena.

Popunjeni Troškovnik, potpisan i ovjeren , dostavlja se uz ponudu.

* 1. **Rok početka i završetka izvršenja ugovora:**

Ugovor stupa na snagu onoga dana kada ga potpiše posljednja ugovorna strana te je na snazi do izvršenja svih obveza ugovornih strana. Rok izvršenja svih ugovornih obveza je 30 dana od dana sklapanja ugovora. Isporuka robe se smatra završenom kada su isporučene i ugrađene sve ugovornim troškovnikom propisane stavke, a što se potvrđuje zapisnikom o primopredaji.

* 1. **Mjesto izvršenja ugovora**

Na lokaciji naručitelja, Kozala 77/B.

1. OSNOVE ZA ISKLJUČENJE GOSPODARSKOG SUBJEKTA
	1. NEPLAĆANJE DOSPJELIH POREZNIH OBVEZA I OBVEZE ZA MIROVINSKO I ZDRAVSTVENO OSIGURANJE

**Naručitelj će isključiti gospodarski subjekt iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

1. **u Republici Hrvatskoj, ako gospodarski subjekt ima poslovni nastan u Republici Hrvatskoj, ili**
2. **u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.**

Iznimno od navedenog, Naručitelj **neće isključiti** gospodarski subjekt iz postupka jednostavne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Za potrebe utvrđivanja okolnosti iz točke 3.1. gospodarski subjekt u ponudi dostavlja:**

* **potvrdu Porezne uprave o stanju duga** ili drugognadležnog tijela države poslovnog nastana gospodarskog subjekta, koji **ne smije biti stariji od 30 (trideset) dana** od dana slanja poziva za dostavu ponude.

**Ako** se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz točke 3.1., gospodarski subjekt dostavlja:

* **izjavu pod prisegom** ili, ako izjava pod prisegom prema pravu dotične države ne postoji, **izjavu davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin, koja **ne smije biti starija od 30 (trideset) dana** od dana slanja poziva za dostavu ponude.
1. SADRŽAJ, NAČIN IZRADE I NAČIN DOSTAVE PONUDE

Ponuda je izjava volje gospodarskog subjekta u pisanom obliku da će isporučiti robu u skladu s uvjetima i zahtjevima iz ovog Poziva.

Pri izradi ponude ponuditelj se mora pridržavati zahtjeva i uvjeta iz ovog Poziva i svih njegovih priloga te ne smije ni na koji način mijenjati i nadopunjavati tekst Poziva.

**Podnošenjem ponude ponuditelj prihvaća sve uvjete navedene u ovom Pozivu.**

* 1. SADRŽAJ PONUDE

**Ponuditelji dostavljaju ponudu koja sadrži sljedeće:**

* **Ponudbeni list** (pravilno ispunjen i potpisan od strane ponuditelja) – PRILOG 1.,
* **Izjava o roku isporuke** – PRILOG 2
* **Pravilno ispunjen troškovnik** - PRILOG 3.,
* **Dokaze da ne postoje OSNOVE ZA ISKLJUČENJE iz točke 3. ovog Poziva**
	1. NAČIN IZRADE PONUDE

Ponuditelj se pri izradi ponude mora pridržavati zahtjeva i uvjeta iz ovog poziva za dostavu ponude.

Ponuda se izrađuje na **hrvatskom jeziku i latiničnom pismu.** Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše **neizbrisivom tintom** (pisano rukom ili ispisom putem štampača).

Ponuda se izrađuje **na način da čini cjelinu.** Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

**Stranice ponude** se označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda se **dostavlja u izvorniku.**

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja. U roku za dostavu ponuda ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponude **mijenja ponudu**, smatra se da je ponuda dostavljena u trenutku dostave posljednje izmjene ponude. Izmijenjena ponuda smatra se **novom ponudom** te mora sadržavati sve dijelove, uvjete i zahtjeve propisane ovim Pozivom.

**Sve tražene dokumente koji se dostavljaju u ponudi ponuditelj može dostaviti u neovjerenoj preslici, pri čemu se neovjerenom preslikom smatra i neovjereni ispis elektroničke isprave.**

**U slučaju postojanja sumnje u istinitost podataka navedenih u dokumentima koje su ponuditelji dostavili, naručitelj može radi provjere istinitosti podataka od ponuditelja zatražiti da u primjerenom roku dostave izvornike.**

* 1. NAČIN DOSTAVE PONUDE

**Ponuda se dostavlja u zatvorenoj omotnici na sljedeću adresu Naručitelja:**

**CENTAR ZA REHABILITACIJU RIJEKA**

**Kozala 77/B, 51000 Rijeka**

* na prednjoj strani omotnice mora biti naznačeno:

**CENTAR ZA REHABILITACIJU RIJEKA**

**Kozala 77/B, Rijeka**

NAZIV PREDMETA NABAVE: **Dobava namještaja**

**za pružanje usluge poludnevnog boravka osobama sa PSA**

**Evidencijski broj: E-MV-36/2021**

**"NE OTVARAJ"**

* na poleđini ili u gornjem lijevom kutu omotnice:

**Naziv i adresa gospodarskog subjekta**

* 1. ROK ZA DOSTAVU PONUDA

**Rok za dostavu ponuda je 30.06.2021. godine do 12.00 sati**

Ponuda mora biti dostavljena navedenoj pisarnici Naručiteljaneovisno o načinu dostave ponude, do isteka roka za dostavu ponuda.

1. NAČIN ODREĐIVANJA I PROMJENE CIJENE PONUDE

Cijena ponude piše se brojem. Jedinične cijene izražene u Troškovniku su **nepromjenjive. Cijenu ponude čini sveukupan iznos ponude.**  U cijenu ponude bez poreza na dodanu vrijednost moraju biti uračunati svi troškovi, naknade, pristojbe i/ili popusti. U slučaju promjene stope PDV-a određivanje cijene ponude s PDV-om promijenit će se na odgovarajući način, odnosno smanjiti ili povećati za iznos porezne razlike.

Ponuditelji su dužni ponuditi, tj. upisati jedinične cijene i cijene za razdoblje važenja ugovora (zaokružene na dvije decimale) za svaku stavku Troškovnika koja se nudi, na način kako je to određeno u Troškovniku. Ako je ponuđena cijena nula, odnosno ponuditelj ju nudi besplatno obvezan je u tu stavku upisati iznos od 0,00 kuna (nula kuna). Sve stavke troškovnika moraju biti popunjene.

Cijenu ponude bez PDV-a i cijenu ponude s PDV-om upisati na način kako je to određeno u ponudbenom listu.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno. Cijena ponude izražava se u kunama.

1. KRITERIJ ZA ODABIR PONUDE

**Kriterij za odabir ponude je ekonomski najpovoljnija ponuda.**

Kriterij za odabir ponude je ekonomski najpovoljnija ponuda (ENP), a koja je prihvatljiva, prikladna i pravilna ponuda prema traženim uvjetima i zahtjevima iz poziva za dostavu ponuda.

**Najpovoljnija ponuda smatra se ona čiji je ukupni zbroj bodovne vrijednosti svih kriterija najveći.**

|  |  |  |  |
| --- | --- | --- | --- |
| ***Kriterij*** | ***Udio kriterija u izračunu ENP*** | ***Redni******Broj*** | ***Elementi/stavke kriterija*** |
| 1. ***CIJENA***
 | *80%* | *1* | *Cijena* |
| ***Kriterij*** | ***Udio kriterija u izračunu ENP*** | ***Redni******Broj*** | ***Elementi/stavke kriterija*** |
| 1. ***ROK ISPORUKE ROBE***
 | *20%* | *2* |  *Kvaliteta* *Rok isporuke robe* |

***1. KRITERIJ A – CIJENA – 80%***

1. ***Najniža cijena bez PDV-a***

*Za Naručitelja je prihvatljiva najniža cijena prihvatljive ponude koja nosi maksimalan broj bodova. Za sve ostale ponude pri izračunu broja bodova primjenjuje se niže navedena formula.*

*Formula za utvrđivanje vrijednosti bodova ponude po* ***kriteriju A - CIJENA****:*

$$BKC=100×\%UC× \frac{NC}{PC}$$

***BKC*** *= bodovi iz kriterija cijene*

***% UC*** *= udio cijene u izračunu ekonomski najpovoljnije ponude*

***NC*** *= najniža cijena iz svih prihvatljivih, prikladnih i pravilnih ponuda*

***PC****= cijena iz ponude za koju se vrši izračun*

***KRITERIJ B – ROK ISPORUKE ROBE – 20%***

***Drugi element kriterija odnosi se na rok isporuke robe.***

*Maksimalni broj bodova koje ponuda može ostvariti na temelju roka isporuke robe je 20 bodova.*

*Najduži dopušteni rok za isporuku je 30 dana te stoga navedeno ne sadrži diskriminacijska obilježja jer je definiran sukladno poticanju konkurentnosti i transparentnosti cijelog predmeta nabave. Kraći rok za implementaciju roba prihvatljiviji je za Naručitelja jer omogućuje uštedu resursa, a budući da ujedno ukazuje na tehničko-organizacijsku osposobljenost i efikasnost u izvršenju usluge ponuditelja, dodatno se boduje. Rok isporuke robe izražava se u danima te u tu svrhu ponuditelj dostavlja Izjavu o roku isporuke robe koje su predmetom nabave. Bodovanje po ovom kriteriju provest će stručno povjerenstvo za nabavu te će se broj bodova odrediti po bodovnoj skali kako slijedi:*

|  |  |
| --- | --- |
| **Rok isporuke robe**  | **Broj bodova** |
| Rok isporuke 1-15 dana | 20 bodova |
| Rok isporuke 16 – 20 dana | 15 bodova |
| Rok isporuke 21 – 25 dana | 10 bodova |
| Rok isporuke 26 – 30 dana |  5 bodova |

***Ponuditelj u ponudi dostavlja popunjeni i potpisani PRILOG 2. – Izjavu o roku isporuke robe*** *koji čini sastavni dio ove Dokumentacije o nabavi, a u kojoj navodi rok koji Ponuditelj nudi za implementaciju (izvođenje svih pripremnih instalacija) svih roba koje čine predmet nabave.*

***Obrazloženje kriterija****: Kraći rok za isporuku roba prihvatljiviji je za Naručitelja jer omogućuje uštedu resursa, a budući da ujedno ukazuje na tehničko-organizacijsku osposobljenost i efikasnost u izvršenju usluge ponuditelja, dodatno se boduje.*

Ako iz priloga ovog poziva – Troškovnika bude razvidno da ponuditelj nije dostavio Izjavu o roku isporuke roba, ili  ako ponuditelj promijeni sadržaj Izjave, odnosno ne dokaže da ispunjava ove nefinancijske kriterije **Naručitelj će mu dodijeliti  0 bodova.**

***Ekonomski najpovoljnija ponuda utvrđuje se na temelju iskazane ukupne cijene ponude (financijski dio ponude – kriterij A) i kvalitete (tehnički dio ponude – kriteriji B ), pri čemu je relativni ponder cijene 80 %, a kvalitetnih kriterija ukupno 20 %.***

*Ponuda koja ostvari najviše bodova biti će odabrana.*

*Ukupan broj bodova dodijeljen na temelju kriterija kvalitete je* ***T*** *gdje je:*

***RI*** *= broj bodova dodijeljen ponudi na temelju kriterija roka isporuke robe koje su predmet nabave.*

***T = RI***

*Naručitelj će utvrditi ukupan broj bodova za svaku ponudu kao zbroj dodijeljenih bodova za svaki kriterij. Najveći mogući broj bodova koji ponuditelj može dobiti je 100. Ekonomski najpovoljnija ponuda je ponuda s najvećim brojem bodova.*

*Ukupan broj bodova računati će se po formuli:* ***ENP = BKC + T***

ENP = ekonomski najpovoljnija ponuda

BKC = cijena ponude

T = broj bodova koji se odnosi na kriterije kvalitete (RI)

*U slučaju da su dvije ili više ponuda jednako rangirane prema kriteriju odabira, naručitelj će sukladno članku 302. stavku 3. ZJN 2016, odabrati ponudu koja je zaprimljena ranije.*

1. ROK VALJANOSTI PONUDE

Rok valjanosti ponude **iznosi 60 dana od dana utvrđenog za dostavu ponuda**. Ponude s kraćim rokom valjanosti ponude neće se uzeti u razmatranje.

1. POSEBNE ODREDBE

Na ovaj postupak ne primjenjuje se Zakon o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

1. JAMSTVA

* 1. JAMSTVO ZA OZBILJNOST PONUDE

U ovom postupku nabave nije potrebno dostaviti jamstvo za ozbiljnost ponude.

1. OBAVIJEST O REZULTATIMA NABAVE

Naručitelj će izvršiti pregled, ocjenu i rangiranje dostavljenih ponuda najkasnije **u roku od 30 dana** od isteka roka za dostavu ponuda te pisanu obavijest o rezultatima nabave (obavijest o odabiru najpovoljnije ponude ili odbijanju svih ponuda i poništenju postupka nabave) dostaviti svim ponuditeljima.

Za odabir je dovoljna jedna valjana ponuda.

Ako su dvije ili više valjanih ponuda jednako rangirane prema kriteriju za odabir ponude, **Naručitelj će odabrati ponudu koja je zaprimljena ranije.**

1. BITNI UVJETI UGOVORA O JAVNOJ NABAVI

Ugovor mora biti sklopljen i izvršavati se u skladu s uvjetima određenima u ovom Pozivu i odabranom ponudom.

1. ROK, NAČIN I UVJETI PLAĆANJA

Naručitelj će sva plaćanja izvršiti na IBAN  izvršitelja u roku od 30 dana od dana zaprimanja valjanog računa koji sadrži sve zakonom propisane elemente.

Račun se dostavlja na adresu Naručitelja: Centar za rehabilitaciju Rijeka, Kozala 77/B, Rijeka.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi  te izvršiti plaćanja elektroničkog  računa i pratećih isprava izdanih sukladno europskoj normi  od 1. srpnja 2019. godine, sukladno članku 7. Zakona o elektroničkom izdavanju računa u javnoj nabavi, Naručitelj će  plaćanje po ovom Ugovoru vršiti isključivo na temelju e-računa te je Izvršitelj obvezan od toga dana izdavati i slati elektroničke račune i prateće isprave sukladno europskoj normi.

Predujam je isključen, kao i traženje sredstava osiguranja plaćanja.

1. UGOVORNA KAZNA

U slučaju kašnjenja i/ili u slučaju neurednog ispunjenja ugovora Naručitelj može naplatiti ugovornu kaznu u iznosu od 2‰ (slovima: dva promila) po danu zakašnjenja, a najviše u iznosu od 10% (slovima: deset posto) ukupne vrijednosti ugovorene usluge bez PDV-a.

1. NAČELO SAVJESNOSTI I POŠTENJA

Odabrani ponuditelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

(a) nuđenje, davanje, primanje ili traženje bilo kakve neprimjerene koristi kojom bi utjecao na djelovanje zaposlenika Naručitelja u vezi s predmetnim postupkom nabave odnosno provedbom ugovora zaključenog na temelju istog,

(b) svako djelo kojim se neprimjereno utječe ili se nastoji utjecati na postupak nabave ili provedbu zaključenog ugovora na štetu Naručitelja, uključujući i tajni dogovor ponuditelja.

U tom smislu, ako je neki član Uprave odabranog ponuditelja, voditelj projekta ili dužnosnik upoznat s nekim činjenicama, smatra se da je s time upoznat i odabrani ponuditelj.

1. PRILOZI POZIVU ZA DOSTAVU PONUDA

Sljedeći prilozi čine sastavni dio ovog Poziva:

PRILOG 1. – Ponudbeni list

PRILOG 2. – Izjava o roku isporuke

PRILOG 3. – Troškovnik

 **OVLAŠTENI PREDSTAVNICI NARUČITELJA:**

1. **Ornela Klevisser-Tomašić, prof.**

 **2. Biljana Smiljanić**

 **3. Kristina Buneta**

**PRILOG 1.**

1. **PONUDBENI LIST**

|  |  |  |
| --- | --- | --- |
| 1. | **PODACI O NARUČITELJU** |  |
|  | Naziv naručitelja | **CENTAR ZA REHABILITACIJU RIJEKA** |
|  | Sjedište naručitelja | **Rijeka, Kozala 77/B** |
|  |  Predmet nabave | **Dobava namještaja za pružanje usluge poludnevnog boravka osobama sa PSA** |
|  |  Evidencijski broj nabave: | **E-MV-36/2021** |
| 2. | **PODACI O PONUDITELJU**  |  |
|  | Naziv ponuditelja |  |
|  | Sjedište ponuditelja  |  |
|  | Adresa ponuditelja |  |
|  | OIB  |  |
|  | Poslovni (žiro) račun |  |
|  | Broj računa (IBAN) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | **PONUDA** |  |
|  |  Broj ponude |  |
|  |  Datum ponude |  |
| 4. |  **CIJENA PONUDE** |  |
|  |  Cijena ponude, kn bez PDV-a |  |
|  |  Stopa i iznos PDV-a |  |
|  | Cijena ponude, u kn s PDV-om**\*** - brojkama |  |
| 5. | Rok valjanosti ponude 60 dana od dana otvaranja ponuda |  |
| 6. | Nositelj zajednice ponuditelja\*\* |  |

*Obavezno ispuniti sve stavke.*

**PONUDITELJ:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano upisati ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pečat i potpis ovlaštene osobe)

U \_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_ 2021. godine

***Napomena:***

*\* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu i Troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno ili se stavlja crtica (-).*

*\*\* Ispunjava se samo ako je ponuditelj zajednica ponuditelja. U tom slučaju ponudbeni list se ispunjava za svakog člana zajednice ponuditelja*

**PRILOG 2. – Izjava o roku isporuke robe**

|  |
| --- |
| **Rok implementacije – kriterij za izračun ekonomski najpovoljnije ponude**  |
|  |

IZJAVA/POTVRDA/OČITOVANJE

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(mjesto),

kao osoba ovlaštena za zastupanje gospodarskog subjekta (ponuditelja):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta),

OIB: \_\_\_\_\_\_\_\_\_\_\_\_\_\_\_\_\_\_\_, izjavljujem da se obvezujem, u ime pravne osobu koju

zastupam, u skladu s odredbama točke 6. Kriterij za odabir ponude iz ovog Poziva za dostavu ponuda,

sve robe koje su predmet ovog postupka javne nabave implementirat će se u roku od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dana.

 (navesti jedan broj dana od 1 do 30)

M.P.

Za gospodarski subjekt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021. godine

Napomena:

Ovo je predložak izjave koju potpisuje osoba ovlaštena za zastupanje pravne osobe gospodarskog subjekta.